27-årige Anders Golding deltog også ved OL i Beijing i 2008. Her blev han nummer 25 i skeetskydningskonkurrencen. Både Anders Golding og Stine Nielsen har tidligere i år opnået OL-nationspladser til Danmark med topplaceringer ved World Cup, og Danmarks Olympiske Komite har nu udtaget de to atleter til at skulle besætte de pladser efter indstilling fra Dansk Skytte Union. - Stort tillykke til Stine og Anders med OL-udtagelsen. De to skytter har også fornøjelsen af at være de første, der er officielt udtaget til det danske OL-hold. Med under ni måneder til OL i London er danske atleter fra i alt 19 idrætsgrene nu inde i den afgørende fase, hvor deres præstationer afgør om de kommer med til verdens største sportsbegivenhed, siger OL/Elitechef i DIF Jesper Frigast Larsen, der er chef de mission for det danske OL-hold.

Opsummering:
Skeetskytten Anders Golding fra Jetsmark Sogns Jagtforening blev sammen med riffelskytten Stine Nielsen fra Særslev som de første danske atleter udtaget til OL i London næste år.